section_heading: Recenzije
paragraph_text: Thom Jurek, recenzent s web-stranice AllMusic, albumu je dodijelio tri i pol zvjezdica od njih pet i izjavio: "U konačnici, Epicloud je snimljen kako bi bio pristupačan većem broju slušatelja i kao takav je vrlo uspješan. Nije nešto pretjerano pustolovan, ali je zaista zabavan. Kad bi pola onoga što se danas naziva rockom glavne struje bilo iole toliko zanimljivo ili zadovoljavajuće, vrijedilo bi opet slušati radio."<ref> Irving s web-stranice Sputnikmusic dodijelio mu je tri boda od njih pet i komentirao: "Očito je da Townsend voli pretjerivati, čak i kad ne izražava nekakvu transcendentalnu poruku. Rezultati takvoga pristupa predvidljivo su mješoviti. Iako su orkestralno bombastične i krasi ih gorući zvučni zid, pjesme poput "Where We Belong", "Grace" i "More!" doimaju se praznima i lišenima duše. Čak i trenutci koji zvuče fenomenalno zapravo samo ističu rascjep između samih sebe i ostatka čopora koji se natječe s njima, zbog čega imamo dodatne razloge sumnjati da je posljednji dodatak u Townsendov opus doista lišen prave svrhe."<ref>